**Sajtóközlemény**

**Dátum:** 2018. július 12.

Egy megoldás, több know-how: Roto „Patio Inowa“ tolóablakokhoz és  
–ajtókhoz fa-alumínium kivitelben / A technológia éllovasai erős kínálatot teremtenek az ablakgyártók számára / Biztonságos működés / Hatékony a gyártásban és értékesítésben

**Technológiai partnerség a „Patio Inowa“ toló rendszerekhez**

***Leinfelden-Echterdingen - (rp)*** A speciális feltételek speciális eszközöket és módokat igényelnek. Az egyre gyakoribb extrém éghajlati viszonyok között, mint például szél, vihar, jégeső vagy heves esőzés, valamint a speciális építészei előírások mellett a standard gyakran nem bizonyul elegendőnek a nyílászárók terén. A hosszú távú kifogástalan működés biztosításához döntő fontosságú, hogy a különböző komponensek pontosan illeszkedjenek egymáshoz. Ezen elv alapján a Roto négy ismert partnerrel közösen, a fa-alumínium szerkezetű, kiváló szigetelésű tolóablakok és –ajtókhoz való „Patio Inowa” vasalathoz egy több szempontból is megfelelő megoldást dolgozott ki.

A Gutmann (alumínium profil), Deventer (tömítő profilok), Homag (famegmunkáló gépek és berendezések) valamint a Leitz (szerszámok) együttműködésével megvalósított fejlesztés, az összes résztvevő intenzív koordinációja alapján, egy „kifejezetten gyakorlatorientált megoldást” jelent az ablakgyártók számára. Ehhez nagymértékben hozzájárult az a tény is, hogy a nyílászáró gyártásba történő implementációhoz egy jó hírnevű ablakgyártó vállalatot sikerült megnyerni, az Erich Schillingert.

A rendelkezésre álló vizsgálati bizonyítványok és egy oktatási segédanyag garantálja az éppoly biztonságos, mint amilyen hatékony beszerzést, gyártást és bevezetést. Emellett a rendszer a tartós időjárás-állóság, kényelmes kezelés és dizájn miatt is igen meggyőző. Az egyes komponensek pontos illeszkedése révén még nagyobb tömítettség érhető el – és a kényelmes kezelést szolgálva csökken a záráshoz szükséges erőkifejtés. A vasalat innovatív, tokra merőleges záródási mozgása teszi lehetővé ezt a technológiai sajátosságot, és feleslegessé teszi a szárny megemelését.

A kiváló gördülési tulajdonsággal rendelkező futóművek az akár 250 kg tömegű szárnyak szinte erőkifejtéstől mentes, halk és súrlódásmentes nyitását, tolását és zárását teszik lehetővé. Emellett a tok külső szélességének ill. magasságának maximális mérete 3.000 ill. 2.600 mm lehet. A rejtett vasalat technikának köszönhetően keskeny faprofilok is alkalmazhatók. Az eredmény teljes belmagasságú üvegfelületek világos belső terekhez és átlátszó homlokzatokhoz.

Ahhoz, hogy a know-how csere előnyei a gyakorlatban teljes mértékben érvényesülhessenek, fontos még a különböző alkatrészek megbízható rendelkezésre állása is. Ezt hangsúlyozza a Roto az egyedi tulajdonságokkal rendelkező tolóablak és –ajtó megoldások bevezetésénél, és ennek során az együttműködő technológiai partnerek megfelelő értékesítési szervezetére hivatkozik: „A gyártók mindent megkapnak általuk, amire szükségük van, és nem utolsósorban az azonnal működőképes rendszernek köszönhetően, a legrövidebb időn belül megkezdhető a gyártás és értékesítés. A megfelelő értékesítés lehetőségét is beleértve.“

**Képaláírások**

Költség- és időmegtakarítást ígér a nyílászárógyártóknak, ugyanakkor arculatjavulást és forgalomnövekedést is: a Roto „Patio Inowa“ rendszere fa-alumínium kivitelben. A tolóablakokhoz és –ajtókhoz alkalmas kiváló szigetelésű és azonnal működőképes megoldás a leinfelden-echterdingen-i vasalatgyártó a Gutmann, Deventer, Homag és Leitz vállalatokkal való intenzív műszaki együttműködésén alapul. A gyártási szempontból „hatékony” megvalósításhoz egy ablakgyártó vállalat, az Erich Schillinger is rendelkezésre bocsátotta több éves know-how-ját.

**Fotó:** Roto **Koop\_Patio\_Inowa\_Alu.jpg**

A fa-alumínium kivitelű tolóablakokhoz és –ajtókhoz alkalmas „Patio Inowa“ rendszer egyes komponenseinek pontos illeszkedése gondoskodik a Roto szerint a tartós időjárás-állóságról még extrém időjárási viszonyok esetén is. Emellett a vasalat körbefutó záródási pontjai garanciát jelentenek az egyenletes, magas szorítónyomásra. A kiváló gördülési tulajdonsággal rendelkező futóművek a maximum 250 kg tömegű szárnyak szinte erőkifejtéstől mentes, halk és súrlódásmentes nyitását, tolását és zárását teszik lehetővé.

**Fotó:** Roto **Koop\_Patio\_Inowa\_Alu\_Detail.jpg**

Szabadon sokszorosítható – Másolatot kérünk

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • Fax +49 40 82278217 • hamburg@linnigpublic.de